Burgess Meredith

Oliver Burgess Meredith (født 16. november 1907 i Cleveland i Ohio, død 9. september 1997 i Malibu i California) var en amerikansk skuespiller.

Biografi 
Meredith gjorde sin scenedebut i 1929. Han gjorde stor suksess i 1935 i stykket Winterset, en bragd som han gjentok på film året etter. Under andre verdenskrig tjenestegjorde han i det amerikanske flyvåpenet. I en periode på 1950-tallet var han utestengt fra Hollywood på grunn av mistanke om at han var kommunist.

I sitt tredje ekteskap (1944–1949) var han gift med skuespillerinnen Paulette Goddard.

I 1966-1968 spilte Meredith Pingvinen i tv-serien Lynvingen. Noen år senere, ble han kjent for sin rolle som Mickey, Rocky Balboas trener, i Rocky-filmene.

Meredith døde av Alzheimers og føflekkreft.

Filmografi 
 1945 – Krigskorrespondenten
 1976 – Rocky
 1977 – The Sentinel
 1978 – Se opp for Gloria

Referanser

Eksterne lenker 
 
 
 

Skuespillere fra USA
Personer fra Cleveland